Diari Oficial de la Generalitat Valenciana


Sumari del DOGV 5535, del 15-06-2007 (2007/5274)

Bases de la convocatòria per a la provisió en propietat d'una plaça d'auxiliar administratiu per promoció interna.
------------------------------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/5274


Data del document
:   21-02-2007

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * concurs administratiu
    * administració local
    * professió administrativa

Bases de la convocatòria per a la provisió en propietat d'una plaça d'auxiliar administratiu per promoció interna. [2007/5274]  
L'Ajuntament de Carcaixent, per mitjà del Decret d'Alcaldia 514/2007, de data 21 de febrer de 2007, va aprovar les següents bases i convocatòria per a la provisió en propietat d'una plaça d'auxiliar administratiu per promoció interna:  
Bases específiques per a la provisió en propietat d'una plaça d'auxiliar administratiu  
Primera. Objecte de la convocatòria.  
Denominació de la plaça: auxiliar administratiu.  
Nombre de places convocades: una.  
Naturalesa: funcionari.  
Grup: D.  
Escala: administració general.  
Subescala: auxiliar.  
Sistema selectiu: promoció interna, concurs oposició.  
Lloc vacant: auxiliar administratiu  
Nivell de coneixement del valencià: mitjà.  
Segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: Graduat Escolar, FP I o equivalent. Les equivalències dels títols al·legats hauran de justificar-se per la persona interessada.  
Requisits específics per a promoció interna:  
1. Tindre la condició de funcionari de carrera de l'Ajuntament de Carcaixent.  
2. Pertànyer al grup E d'administració general, subescala subalterna.  
3. Tindre una antiguitat d'almenys dos anys en el grup des del qual s'accedix.  
Tercera. Presentació dels requisits i drets d'examen  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà en les oficines municipals.  
Documents a aportar: els indicats per a cada cas en la base quinta de les bases generals municipals, més fotocòpia compulsada del certificat de coneixements del valencià - nivell mitjà, expedit per la Junta Qualificadora de Coneixements de València, o equivalent. En cas de no aportar-se este certificat, la persona aspirant haurà de sotmetre's a la prova obligatòria i eliminatòria de coneixements del valencià que s'indica en la base octava (3).  
Òrgan a què es dirigiran: A l'Alcaldia Presidència de l'Ajuntament de Carcaixent.  
Import drets d'examen: 20 €.  
Pagament: en l'entitat Ruralcaixa, c/ Julián Ribera, 3, Carcaixent, compte:  
  
Fent constar el nom de l'interessat i la plaça a què es presenta.  
Quarta. Admissió d'aspirants  
El contingut d'esta base es regix pel que disposa la base sexta de les bases generals municipals, i a més pel següent:  
La falta de justificació de l'abonament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà la substitució del tràmit de presentació, dins del termini i en la forma oportuna, de l'imprés de sol·licitud d'acord amb el que indica la base tercera.  
Quinta. Tribunals qualificadors  
El contingut d'esta base es regix pel que disposa la base sèptima de les bases generals municipals.  
Categoria del tribunal: tercera.  
Sexta. Començament i desenrotllament de les proves  
El contingut d'esta base es regix pel que disposa la base octava de les bases generals municipals, i a més pel següent:  
- Les persones aspirants perdran el dret a fer els exercicis quan es presenten en els llocs de celebració una vegada començades les proves o per no haver-se presentat, encara que siga per causes justificades.  
Quan es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta d'aspirants.  
Sèptima. Sistema selectiu i qualificació dels exercicis  
El sistema selectiu serà el de concurs oposició per a la promoció interna. La qualificació es regirà pel que disposa la base desena de les bases generals municipals.  
De conformitat amb el que preveu l'article 37.5 del Decret 33/1999, de 9 de març, s'eximix els participants en el concurs oposició per a places de promoció interna, d'efectuar la prova de coneixements sobre matèries comunes, per considerar-los ja acreditats.  
Octava. Oposició  
Constarà dels següents exercicis, la lectura dels quals per l'aspirant davant del tribunal, si és procedent, podrà ser sol·licitada per este, qui així mateix podrà formular preguntes en relació amb els dits exercicis:  
Primer exercici. De caràcter obligatori i eliminatori.  
Consistirà en la realització d'una prova de coneixements referida als continguts específics del programa del temari que figura en el programa com a annex (part B: matèries específiques d'aprofundiment en les matèries comunes i part C: matèries específiques relacionades amb el lloc de treball), a través d'un qüestionari de 20 preguntes, en forma de test i amb tres respostes alternatives, amb una duració mínima de 30 minuts, a determinar pel tribunal.  
Cada pregunta contestada correctament es puntuarà amb 0,50 punts. Les contestades erròniament tindran una penalització d' sobre les correctes (- 0,166). En cap cas el nombre de preguntes sense contestar o contestades en més d'una de les alternatives podran superar el límit de 6 (30%); en este cas, l'aspirant serà qualificat com a no apte i automàticament eliminat del procés selectiu.  
Este exercici es puntuarà fins a un màxim de 10 punts, i en quedaran eliminats els aspirants que no aconseguisquen els 5 punts.  
Segon exercici. De caràcter obligatori i eliminatori.  
Consistirà a desenrotllar per escrit, durant un període màxim de 60 minuts, un tema elegit a l'atzar davant dels opositors, d'entre els números 6 al 20 (parts A i B) del programa annex.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia.  
Este exercici es valorarà fins a un màxim de 10 punts, i en quedaran eliminats els aspirants que no aconseguisquen els 5 punts.  
Tercer exercici. De caràcter obligatori i eliminatori.  
Consistirà en la realització d'unes proves sobre coneixement del valencià, de naturalesa equivalent a l'exigida per la Junta Qualificadora de Coneixements de València per al nivell mitjà.  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.  
Quedaran exempts de realitzar esta prova, i per tant es consideren aptes, els que hagen aportat el certificat indicat en l'apartat Documents a aportar, de la base tercera .  
Quart exercici. De caràcter obligatori i eliminatori.  
Consistirà en la realització d'un exercici d'ofimàtica, en un temps que determinarà el tribunal, sobre tractament de textos i/o fulls de càlcul per a Windows. L'exercici el fixarà el tribunal i podrà ser tant un exercici de Microsoft Word o Microsoft Excel, com dels dos conjuntament o qualsevol altra combinació.  
Es valorarà la velocitat, la presentació i l'exactitud del que s'ha elaborat, així com la correcció de l'escrit.  
Novena. Concurs  
Els aspirants que hagen superat tots els exercicis eliminatoris de la fase d'oposició hauran de presentar en el termini de deu dies hàbils, la documentació acreditativa dels mèrits i experiència que al·leguen per a ser valorats segons el següent  
Barem  
1. Servicis prestats: fins a un màxim de 5 punts.  
Es valoraran a raó de 0,25 punts per any o part proporcional, prenent com a unitat mínima el mes complet, de servicis en el mateix grup de funcionaris o en els grups immediatament inferiors, i 0,10 punts quan es tracte dels restants grups.  
2. Titulacions: fins a un màxim de 2 punts.  
Es valorarà la possessió de titulacions acadèmiques, sempre que no constituïsquen requisit per a l'accés a la plaça i que tinguen relació directa amb les característiques de la plaça, d'acord amb el següent criteri:  
- Llicenciat universitari: 2 punts.  
- Diplomat universitari: 1,5 punts.  
- Batxiller superior: 1 punt.  
3. Experiència: fins a un màxim de 6 punts.  
Es valorarà a raó d'1 punt per any o part proporcional, prenent com a unitat mínima el mes complet, realitzant funcions semblants a les que haurà d'exercir en la plaça convocada, en l'administració pública.  
4. Cursos: fins a un màxim de 2 punts.  
Es valoraran aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'IVAP, segons el següent criteri:  
- Cursos de duració igual o superior a 100 hores: 2 punts.  
- Cursos de 75 o més hores i menys de 100 hores: 1,50 punts.  
- Cursos de 50 o més hores i menys de 75 hores: 1 punt.  
- Cursos de 25 o més hores i menys de 50 hores: 0,30 punts.  
- Resta de cursos, amb un mínim de 15 hores: 0,10 punts.  
5. Coneixements del valencià: fins a un màxim de 2 punts.  
El coneixement del valencià acreditat amb un certificat oficial de la Junta Qualificadora de Coneixements del Valencià, o equivalent, sempre que siga superior a l'exigible per al lloc convocat, es valorarà segons el següent criteri:   
- Certificat de grau superior: 2 punts.  
6. Entrevista: fins a un màxim d'1 punt.  
Serà obligatòria i es realitzarà davant del tribunal qualificador, valorant-se l'actitud, la idoneïtat i l'aptitud dels aspirants, en relació amb les funcions a desenrotllar.  
Deu. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposa les bases desena, onze, dotze, tretze i catorze de les generals municipals.  
Les places del torn de promoció interna que no es cobrisquen, passaran a incrementar les del torn lliure.  
Onze  
En tot el que no estiga previst en estes bases específiques, caldrà ajustar-se al que disposen les bases generals aprovades per Decret d'Alcaldia número 940/2000, de data 22 de maig de 2000, publicades en el Butlletí Oficial de la Província número 134, de 7 de juny de 2000, i en el Diari Oficial de la Comunitat Valenciana número 3777, de 22 de juny de 2000.  
Dotze  
1. Contra les presents bases específiques, podrà interposar-se, en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
A) Matèries comunes  
Tema 1. La Constitució espanyola de 1978. Estructura i principis fonamentals. Drets i deures. La Corona. Les Corts Generals. El poder judicial. El poder executiu: Govern i administració pública. El Tribunal Constitucional i la reforma de la Constitució. Organització territorial de l'Estat.  
Tema 2. Organització de l'administració de l'estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat valenciana: principis generals i organització. Competències: especial referència al règim local. Les Corts. El president de la Generalitat. El Govern valencià o Consell.  
Tema 3. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases del Règim Local.  
Tema 4. La submissió de l'administració al dret. L'ordenament juridicadministratiu. Fonts. El reglament: concepte, naturalesa i classes. Límits de la potestat reglamentària.  
Tema 5. Hisenda pública: principis constitucionals. Recursos: classes i elements. Gestió. Recaptació i inspecció de tributs. Òrgans de l'administració tributària de l'Estat i de la Generalitat valenciana.  
Tema 6. Registre de documents. Registre general: d'entrada i eixida de documents. Els assentaments de registre. Requisits dels documents registrables. Repartiment i classificació de documents.  
Tema 7. Ús oficial del valencià: la Llei 4/1983, de 23 de novembre, de la Generalitat valenciana, d'Ús i Ensenyament del valencià. El Reglament municipal per a la promoció de l'ús del valencià en el municipi de Carcaixent.  
B) Matèries específiques d'aprofundiment en les matèries comunes  
Tema 8. L'acte administratiu: concepte, elements i classes. Validesa i eficàcia. Silenci administratiu.  
Tema 9. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici. Jurisdicció contenciosa administrativa: concepte.  
Tema 10. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament de les entitats locals: el consell obert.  
Tema 11. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal.  
Tema 12. Òrgans necessaris i complementaris. Règim de funcionament dels òrgans de govern del municipi. Règim de sessions i de votació. Informació i participació ciutadana. L'Estatut dels Membres de les Corporacions Locals.  
Tema 13. Potestat reglamentària. Les ordenances municipals: concepte i classes. Procediment d'aprovació. Els bans de l'alcaldia. La publicació de les normes locals. Límits de la potestat reglamentària local.  
Tema 14. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions.  
Tema 15. Principis generals de la contractació administrativa local. Règim jurídic dels béns de domini públic i dels béns patrimonials. Servicis públics locals: formes de gestió.  
Tema 16. El Reial Decret Legislatiu 2/2000, de 16 de juny, Llei de contractes de les Administracions Públiques: especial referència als distints tipus de contractes i a les normes específiques de règim local.  
Tema 17. Règim jurídic del personal al servici de l'administració local. Oferta pública. Selecció. Els funcionaris de les entitats locals. Drets i deures dels funcionaris d'administració local.  
Tema 18. Funcionaris de les entitats locals: Retribucions. La Seguretat Social. Règim disciplinari. Personal laboral, interí i eventual.  
Tema 19. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.  
Tema 20. El pressupost municipal. Contingut, aprovació, execució i liquidació. Modificacions de crèdit.  
C) Matèries específiques relacionades amb el lloc de treball  
Tema 21. Prevenció de riscos laborals: drets i obligacions dels treballadors en matèria de prevenció de riscos. El Comitè de Seguretat i Salut.  
Tema 22. Instruments d'ordenació urbanística.  
Tema 23. La reparcel·lació. Finalitat. En especial el règim de reparcel·lació forçosa.  
Tema 24. L'activitat administrativa. Control de la legalitat urbanística: les llicències. Competència. Procediment.  
Tema 25. Processadors de textos: propietats. Plantilles: característiques. Taules: Característiques. Integració amb bases de dades.  
Tema 26. Fulls de càlcul: propietats.  
Tema 27. Internet i correu electrònic. Funcionabilitat. Usos més comuns.  
Carcaixent, 21 de febrer de 2007.- L'alcaldessa: Lola Botella Arbona. El secretari: Antonio Castillo Guerrero del Peñón.